Ασθένεια και Θεραπεία στην Παλαιά Διαθήκη
Creators: name: Γαβριηλίδου, Ελισάβετ Ιωάννη
Publisher: name: Aristotle University of Thessaloniki
Year: 2016
Subjects: Ασθένεια
Θεραπεία
Παλαιά Διαθήκη
Disease
Healing
Old Testament

description: Σκοπός της παρούσας διπλωματικής εργασίας ήταν να ερευνήσουμε τις αιτίες στις οποίες απέδιδαν την ασθένειά τους οι άνθρωποι της Παλαιάς Διαθήκης και τον τρόπο με τον οποίο την αντιμετώπισαν. Αρχικά, διαπιστώσαμε ότι οι ασθένειες που έπλητταν τον κόσμο της Παλαιάς Διαθήκης, από την αρχή της δημιουργίας του μέχρι τη Μακκαβαϊκή επανάσταση, ήταν σωματικές και ψυχικές, έχοντας αλληλεπίδραση μεταξύ τους. Επίσης, είδαμε ότι η ασθένεια δεν έπληττε μόνο πρόσωπα, αλλά ολόκληρους λαούς. Το ενδιαφέρον εστιάστηκε κυρίως στο λαό Ισραήλ, μη λησμονώντας και τις επιδημίες που έπλητταν τους γειτονικούς λαούς, διότι ο Γιαχβέ της Παλαιάς Διαθήκης καθοδηγούσε τον ισραηλιτικό λαό, αλλά ταυτόχρονα κινούσε τα νήματα της ιστορίας όλου κόσμου, προκειμένου να θεραπεύσει το φθαρτό της ανθρώπινης φύσης μετά την πτώση. Στη συνέχεια αναζητήθηκαν οι αιτίες που προκάλεσαν τις ασθένειες στους ανθρώπους της Βίβλου. Οι βιβλικοί συγγραφείς δεν ασχολήθηκαν με την επιστημονική προέλευση των ασθενειών, αλλά πρόβαλαν τα θρησκευτικά αίτια αυτών, όπως για παράδειγμα την αμαρτία, διότι σκόπευαν να οδηγήσουν τους ανθρώπους στην καθ’ ολοκληρία ίασή τους. Έτσι, δεν αναπτύχθηκε σημαντικά η ιατρική επιστήμη στον αρχαίο Ισραήλ, ούτε ασκήθηκε σε μεγάλο βαθμό η επεμβατική ιατρική για την αντιμετώπιση των ασθενειών του. Αντίθετα, ασκήθηκε ασυνείδητα μια προληπτική ιατρική ως απόρροια της υπακοής του λαού στις θεόσδοτες εντολές του θρησκευτικού του νόμου. Μετά εξετάσαμε τους τρόπους με τους οποίους ο λαός αναζήτησε τη θεραπεία του. Διαπιστώσαμε ότι στράφηκε στους λαϊκούς ιατρούς, τις μαίες, τους ιερείς, τους βασιλείς, τους προφήτες και δικαίους, την οικογένεια και τους φίλους, ακόμα και στους μάγους, προκειμένου να ιαθεί. Όλοι αυτοί, όντας φορείς της θεραπείας, επιχειρούσαν να αποκαταστήσουν την υγεία των νοσούντων,. Όμως, πηγή της ίασης και κατεξοχήν ιατρός θεωρούνταν ο Γιαχβέ, ο οποίος επιτέλεσε πολλές θαυματουργικές ιάσεις και σε όλες θεράπευε πρώτα την ψυχή από την ασθένεια που της δημιουργούσε η αμαρτία και μετά θεράπευε το σώμα. Με άλλα λόγια, η ίαση του σώματος γινόταν κάτω από συγκεκριμένες προϋποθέσεις, τη μετάνοια και την αλλαγή ζωής. Έπρεπε πρώτα ο ίδιος ο ασθενής να αρχίσει να εργάζεται την ίαση της ψυχής του κι έπειτα ερχόταν η ίαση του σώματος θαυματουργικά από τον Θεό. Πολύ σημαντικό εργαλείο για τη νοσούσα ψυχή, προβαλλόταν από τους βιβλικούς συγγραφείς, η υπακοή και τήρηση των θεόσδοτων εντολών, διότι μέσα σ’ αυτές κρύβεται η σοφία του Θεού που έχει δύναμη να θεραπεύει. Στην έρευνά μας συμπεριλάβαμε και τον τρόπο με τον οποίο οι προφήτες προσπάθησαν να συνετίσουν το λαό τους και να τον οδηγήσουν στην εθνική μετάνοια, διότι γι’ αυτούς ο όρος «ασθένεια» δε χαρακτήριζε μόνο τις εθνικές συμφορές που ταλαιπωρούσαν το λαό, αλλά και τις εσωτερικές αμαρτίες που τύφλωναν την ψυχή του. Και τα δύο οδηγούσαν ολόκληρο το έθνος σε μία συνεχή κατάσταση δυσλειτουργίας. Έτσι οι προφήτες ακολουθούσαν ένα μεθοδικό σχέδιο για την εσωτερική θεραπεία και την εθνική αποκατάσταση του λαού τους. Η εργασία ολοκληρώθηκε με τη μελέτη των προφητειών για τη θεραπεία της ανθρώπινης φύσης στα έσχατα, η οποία άρχισε την εποχή της Παλαιάς Διαθήκης, εγκαινιάστηκε επίσημα την εποχή του Μεσσία και συνεχίστηκε μετέπειτα και θα ολοκληρωθεί στην προοπτική των εσχάτων.
description: The aim of this present master was the study of the causes of the diseases that the people of the Old Testament endured and the way they followed to be healed. Initially, we ascertained that the diseases which hit the world of the Old Testament, from the day of the creation until the revolution of Maccabees, were physical and psychic, with an interaction between them. Furthermore, we noted that diseases not only hit persons, but also whole nations. Our interest focused mainly on the people of Israel, but we didn’t exclude the neighboring nations, because the God of the Old Testament not only directed the history of Israel, but also the history of all nations, in order to heal the corruption of the human nature after the fall. Then we sought the causes of illnesses according to the biblical authors. They didn’t deal with the scientific origin of the diseases, but highlighted the theological reasons of them. Their aim was to direct the people to their whole therapy. That’s why the medical science was not developed significantly in the old Israel, nor the interventional medicine exercised in a high level. On the contrary, Israelites exercised unconsciously a prophylactic medicine as a consequence of the obedience to the divine commandments of their legislation. Another aim of this study was to examine the ways the nation of Israel sought his treatment. He looked for his cure in physicians, midwives, priests, kings, prophets, family, friends and even in magicians. All of them, as cure conveyors, attempted to restore the health of the ill, but the source of treatment and the real physician was Yahweh. He made many miraculous treatments, in which firstly he restored the soul, who was sick by the sin and secondly he healed the sick body. The cure of the body was done under specific prerequisites, as repentance, change of life and observance of the law of God. Each one of the sick had to start working for the healing of his spirit and then the God made the miracle in his body. The biblical authors presented the implementation of the divine commandments as a very important tool for the unwell soul, because in them it was hidden the curable wise of God. Furthermore, in our search we included the way the prophets used in order to bring their nation in his senses and to direct it into national repentance. For them the general term of disease not only characterized the national disasters, but also the internal sins that blinded nation’s soul. Both of them drove Israelites into a continual condition of malfunction. Thus, the prophets followed a systematic plan for the inner therapy and the national retrieval of their people. Finally, the study was integrated by the prophecies about the therapy of the human nature to the end of the current world. This therapy began in the Old Testament, continued in the Messiah era and afterwards and will be completed in the end of this century.